**วันอาทิตย์ที่ 17 มีนาคม 2024**

**พระพรจาก “การรู้จักพระเจ้า”**

**คำนำ:**

2 เปโตร 1:2-4 “การรู้จักพระเจ้า” เป็นความสัมพันธ์ระหว่างเรากับพระเจ้าอย่างเป็นส่วนตัว นำมาซึ่งพระพรทำให้เรามีส่วนในพระลักษณะของพระองค์ และทำให้พระสัญญามากมายที่พระเจ้ามีให้กับเรา กลายเป็นจริงในชีวิตของเรา วันนี้เราจะมาดูในพระคัมภีร์ที่จะทำให้เราเห็นว่า “การรู้จักพระเจ้า” ของผู้เชื่อ คือ “การรู้จักพระเจ้ามากขึ้น และมากขึ้น” เป็นการพัฒนาความสัมพันธ์ของเรากับพระเจ้าในทุกวันไปตลอดชีวิตของการใช้ชีวิตคริสเตียนของเรากับพระองค์ เป็นกระบวนการที่เกิดขึ้นอย่างต่อเนื่อง เป็นการเพิ่มพูนขึ้นในการรู้จักพระองค์ เป็นการเติบโตในฝ่ายวิญญาณที่ทำให้ผู้เชื่อเพิ่มพูนขึ้นในพระพรที่มาพระเจ้า และพ้นจากความเสื่อมทรามของโลกนี้ รู้และมั่นใจว่าความมั่งคั่งคือน้ำพระทัยของพระเจ้าที่มีให้กับคริสเตียนทุกคน

1. ท่านจำเป็นต้องรู้จักพระเจ้า และรู้จักพระเจ้าด้วยตัวท่านเอง - 2 ปต 1:1
	1. เพราะพระเจ้าสร้างท่าน รู้จักท่าน และรักท่าน - สดด 139:13-14, 16 , อฟ 2:4-5
	2. เพราะพระเจ้าต้องการมอบทุกสิ่งที่พระองค์มีแก่เรา - รม 8:32
2. การรู้จักพระเจ้าจะทำให้ท่านได้รับพระคุณ สันติสุข ฤทธิ์อำนาจของพระองค์ที่จะประทานทุกสิ่งที่จำเป็นกับเรา เพื่อที่เราจะสามารถดำเนินชีวิตในทางพระเจ้าได้ และเราจะได้รับพระสัญญาอันยิ่งใหญ่และล้ำค่าของพระองค์ สิ่งเหล่านี้จะเป็นจริงในชีวิตของเราได้โดยที่เราจะเป็นเหมือนพระองค์ เป็นเหมือนพระลักษณะของพระองค์ พ้นจากความเสื่อมทรามของโลก และไม่เป็นของโลก

2 ปต 1:2-4

* 1. พระคุณ - 2 ปต 1:2 , ยน 15:4-5
	2. สันติสุข - 2 ปต 1:2, ยน 16:33, ยน 14:7, ยน 16:33
	3. ฤทธิ์อำนาจ - 2 ปต 1:3, กจ 1:8
	4. พระสัญญาอันยิ่งใหญ่และล้ำค่า เพื่อที่เราจะได้มีส่วนในพระลักษณะของพระองค์ และพ้นจากความเสื่อมทรามในโลก - 2 ปต 1:4 , ยน 17 :14
1. ท่านจะรู้จักพระเจ้าได้อย่างไร เพื่อท่านจะได้รับพระพรตามพระสัญญา
	1. ผ่านทางพระวจนะของพระเจ้า - ยน 1:14 ,1 ยน 5 :20, ยน 14:7, กจ 4:13
	2. ผ่านทางการสอนของพระวิญญาณบริสุทธิ์ และความสนิทสนมของเรากับพระองค์ - ยน 14:26-27, 2 คร 13:14, อฟ 5 :18-19, 1 คร 14:15

**สรุป:** ในฐานะผู้เชื่อ เราควรจะรู้จักพระเจ้า และมีความสัมพันธ์สนิทสนมกับพระองค์ในทุกๆ วัน พระองค์ทรงสร้างเรา รักเรา และต้องการมอบสิ่งดีๆ ของพระองค์ให้กับเรา นั่นคือ พระคุณ สันติสุข ฤทธิ์อำนาจที่จะช่วยเราสามารถดำเนินชีวิตในทางของพระองค์ และได้รับพระสัญญาล้ำค่าและยิ่งใหญ่ที่จะเป็นจริงในชีวิตของเรา และในเวลาเดียวกันเราพ้นจากความเสื่อมทรามของโลกนี้โดยการใช้เวลากับพระเจ้า รู้จักพระเจ้าพระบิดา พระบุตรพระเยซู ผ่านทางพระวจนะ และความสนิทสนมที่มาจากพระเจ้าวิญญาณบริสุทธิ์

**คำถามอภิปราย:**

1. ในฐานะผู้เชื่อ เพราะเหตใดท่านจำเป็นต้องรู้จักพระเจ้ามากขึ้น และมากขึ้นด้วยตัวท่านเอง?
2. เมื่อท่านรู้จักพระเจ้ามากขึ้น และมากขึ้นด้วยตัวท่านเอง ท่านจะได้รับอะไร?
3. ในฐานะผู้เชื่อ ท่านสามารถรู้จักพระเจ้าได้อย่างไร เพื่อจะได้รับพระพรตามพระสัญญา?